Okresná prokuratúra Banská Bystrica 
Partizánska cesta 1, 975 63 Banská Bystrica 1 	

Sp. zn. : 1 Pv 545/06/6601	Banská Bystrica, 13.7.2012
EEČ : 2-45-141-2012

U Z N E S E N I E

Trestná vec:	obvinená XXXXX 
Trestný čin:	úverový podvod podľa § 250a odsek 1, odsek 3 Trestného zákona číslo 140/1961 Zbierky zákonov v znení zákona číslo 227/2005 Zbierky zákonov

Rozhodol: 	prokurátorka Okresnej prokuratúry Banská Bystrica
Podľa § 215 odsek 1 písmeno d (§ 9 odsek 1 písmeno e) Trestného poriadku zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
XXXXX na základe žiadosti XXXXX dňa XXXXX v pobočke XXXXX XXXXX požiadala o poskytnutie spotrebného úveru pre obyvateľstvo vo výške 300.000 Sk (9.958,18 €), v žiadosti o poskytnutie tohto úveru uviedla ako prvého ručiteľa XXXXX., ktorá mala pracovať ako vedúca predajne u zamestnávateľa XXXXX, XXXXX XXXXX, s priemerným mesačným čistým príjmom vo výške 19.546 Sk (648,81 €), napriek tomu, že XXXXX u uvedeného zamestnávateľa nikdy nepracovala, ako druhého ručiteľa uviedla XXXXX,  ktorá mala pracovať ako obchodný zástupca pre živnostníka XXXXX, XXXXX, XXXXX, pričom predmetné potvrdenia vyhotovili XXXXX s XXXXX. a XXXXX o svojom ručení na úver nemala vedomosť, u uvedeného zamestnávateľa nikdy nepracovala, na základe čoho bola dňa XXXXX podpísaná Zmluva o spotrebnom úvere pre obyvateľstvo XXXXX, toho istého dňa bola s XXXXX podpísaná ručiteľská listina čXXXXX a dohoda o zrážkach zo mzdy, ktorú XXXXX podpísala napriek vedomosti o predloženom nepravdivom potvrdení o príjme na jej meno, a toho istého dňa bola podpísaná aj ručiteľská listina XXXXX a dohoda o zrážkach zo mzdy na meno XXXXX, ktoré však táto nepodpísala, uvedeným konaním uviedli XXXXX XXXXX do omylu v otázke splnenia podmienok na poskytnutie úveru, vylákali od nej úver, finančné prostriedky z úverového účtu XXXXX vybrala a následne celú hotovosť odovzdala XXXXX pričom finančné prostriedky z poskytnutého úveru  použili XXXXX pre vlastnú spotrebu, nesplácali ho, čím vznikla XXXXX XXXXX, škoda vo výške 9.958,18 € (300.000 SK).
lebo je trestné stíhanie neprípustné podľa § 9 odsek 1 písmeno e
Odôvodnenie:
Uzneseniami vyšetrovateľa OR PZ, OKP Banská Bystrica z XXXXX bolo podľa § 206 ods. 1 Tr. por. vznesené obvinenie XXXXX pre trestný čin úverového podvodu podľa § 250a ods. 1, ods. 3 Tr. zák. č. 140/1961 Zb., účinného do 31.12.2005, ktorého sa dopustili v spolupáchateľstve podľa § 9 ods. 2 Tr. zákona č. 140/1961 Zb., na tom skutkovom základe, ako je uvedené vo výrokovej časti tohto uznesenia.

V priebehu vyšetrovania bolo zistené, že XXXXX bola odsúdená trestným rozkazom Okresného súdu XXXXX sp. zn. XXXXX ktorý nadobudol právoplatnosť XXXXX, pre trestný čin úverového podvodu podľa § 250a ods. 1 Tr. zák. č. 140/1961 Zb. (ku ktorému došlo XXXXX). 

Je zrejmé, že skutok, za ktorý je XXXXX v súčasnosti stíhaná, je súčasťou pokračovacieho trestného činu úverového podvodu, pričom za čiastkový skutok uvedeného pokračovacieho trestného činu už bola XXXXX právoplatne odsúdená vyššie uvedeným rozhodnutím Okresného súdu XXXXX.

Trestnosť činu je posudzovaná podľa Trestného zákona č. 140/1961 Zb., účinného v čase spáchania činu.

Podľa § 215 ods. 1 písm. d) Tr. por.  prokurátor zastaví trestné stíhanie, ak je trestné stíhanie neprípustné podľa § 9 Tr. por.

Podľa § 9 ods. 1 písm. e) Tr. por. trestné stíhanie nemožno začať, a ak už bolo začaté, musí byť zastavené, ak ide o osobu, proti ktorej sa skoršie stíhanie pre ten istý skutok skončilo právoplatným rozsudkom súdu alebo bolo právoplatne zastavené, podmienečne zastavené a obvinený sa osvedčil alebo sa skončilo schválením zmieru a zastavením trestného stíhania, ak rozhodnutie nebolo v predpísanom konaní zrušené.

Vzhľadom na vyššie uvedené som trestné stíhanie vedené proti XXXXX podľa § 215 ods. 1 písm. d) z dôvodov uvedených § 9 ods. 1 písm. e) Tr. por. zastavila.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Veronika Polóniová
prokurátorka